
Përmbajtja:

I. Qëllimet e arsimit profesional në profilin “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual), niveli III i Kornizës Shqiptare të Kualifikimeve (KSHK), të drejtimit mësimor “Elektroteknik”.

II. Profili profesional i nxënësve në përfundim të arsimit profesional në profilin “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)”( dual)  niveli III i KSHK.
1. Kërkesat e pranimit të nxënësve në arsimin profesional në profilin “Instalim dhe        mirëmbajtje të linjave të tensionit të ulët (TU), të mesëm (TM) dhe të lartë (TL)”,                      (dual) niveli III i KSHK.
2. Kompetencat e përgjithshme të nxënësit në përfundim të arsimit në profilin “Instalim dhe  mirëmbajtje të linjave të tensionit të ulët (TU), të mesëm (TM) dhe të lartë (TL)” (dual)  niveli III i KSHK.
3. Kompetencat profesionale të nxënësit në përfundim të arsimit në profilin “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual)  niveli III i KSHK.
4. Mundësitë e punësimit dhe të arsimimit të mëtejshëm në përfundim të arsimit në  profilin “Instalim dhe  mirëmbajtje të linjave të tensionit të ulët (TU), të mesëm (TM) dhe të lartë (TL)”(dual) niveli III i KSHK.

III.  Plani mësimor për profilin “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual) niveli III i KSHK.

IV. Udhëzime për planin mësimor.

V. Udhëzime për proçesin mësimor.

VI. Udhëzime për vlerësimin dhe provimet.

VII. Të dhëna për certifikatën që fitohet në përfundim të arsimit në profilin “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual) niveli i III i KSHK.

VIII. Programet e lëndëve profesionale dhe pёrshkruesit e moduleve profesionale tё zbatuara nё shkollё.
IX.   Programi i përgjithshëm i praktikës profesionale të zbatuar nё biznes.
X. Programi orientues i provimeve të nivelit për kualifikimin profesional “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)”(dual), niveli III i KSHK.

I. Qëllimet e arsimit profesional në profilin “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual) niveli III i KSHK, të drejtimit “Elektroteknik”.

Qëllimi kryesor i arsimit profesional në profilin “Instalim dhe mirëmbajtje të linjave të tensionit të ulët (TU), të mesëm (TM) dhe  të lartë (TL)” (dual) niveli III i KSHK, tё drejtimit “Elektroteknik”, është “zhvillimi i personalitetit të nxënësve për të jetuar në përshtatje me botën që i rrethon dhe përgatitja e tyre për t’u punësuar në veprimtaritë profesionale që lidhen drejtpërdrejt me punimet për shfrytëzimin dhe mirëmbajtjen e rrjetave elektrike të tensionit të ulët dhe të tensionit të lartë, nënstacioneve dhe centraleve elektrike”.
Për të realizuar këtë, shkolla profesionale u krijon nxënësve:
· mundësi të përshtatshme për të nxënë, pavarësisht nga gjinia, raca, besimi dhe aftësitë;

· mundësi për të gjithë, për të zhvilluar kompetencat profesionale, të bazuara në njohuritë, shprehitë, qëndrimet dhe vlerat, të mjaftueshme për të lehtësuar punësimin dhe përparimin drejt arsimit e formimit profesional të mëtejshëm;

· mbështetje për t’u njohur me rregullat e sigurimit teknik e të ruajtjes së mjedisit në përputhje me standardet ndërkombëtare dhe për t’i zbatuar ato me rreptësi;

· mbështetje për t’u njohur me teknologjitë e proceset teknologjike bashkëkohore e të perspektivës, që lidhen me kualifikimin profesional përkatës;

· mbështetje për të zhvilluar ndjenjën e disiplinës, kuriozitetin intelektual dhe profesional, aftësitë sipërmarrëse, si dhe vlerat morale;

· mbështetje për t’u zhvilluar psikologjikisht dhe fizikisht, për të përballuar vështirësitë që do të ndeshin gjatë veprimtarive të ardhshme profesionale;

· mbështetje për të zhvilluar frymën e tolerancës dhe të mirëbesimit nëpërmjet përvojës së punës.

II. Profili profesional i nxënësve në përfundim të arsimit profesional në      profilin “Instalim dhe mirëmbajtje të linjave të tensionit të ulët (TU), të        mesëm (TM) dhe të lartë (TL)” (dual), niveli III i KSHK.
1.  Kërkesat e pranimit të nxënësve në arsimin profesional nё profilin “Instalim dhe        mirëmbajtje të linjave të tensionit të ulët (TU), të mesëm (TM) dhe të lartë (TL)”,        (dual) niveli III i KSHK.
Në shkollat që ofrojnë arsimin profesional në profilin mësimor “Instalim dhe mirëmbajtje të linjave të tensionit të ulët (TU), të mesëm (TM) dhe  të lartë (TL)” (dual)  niveli III i KSHK, kanë të drejtë të regjistrohen të gjithë të rinjtë që:
·  kanë mbaruar arsimin profesional në drejtimin mësimor “Elektroteknik”, niveli II i    

 KSHK;

· janë të aftë fizikisht dhe mendërisht të përballojnë kërkesat e këtij niveli të arsimit profesional.

· nëse kanë aftësi të kufizuara, shkolla krijon kushte dhe përshtat programin në përputhje me paaftësitë që shfaqin.

      Në raste të veçanta kur kërkesat për të ndjekur këtë shkollim janë më të larta se kapacitet reale të këtyre shkollave, atëherë, MFE përgatit udhëzime të veçanta me kritere të posaçme pranimi për këto shkolla. 

2. Kompetencat e përgjithshme të nxënësve në përfundim arsimit në profilin “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)”, (dual) niveli III i KSHK.
Në përfundim të arsimit profesional në profilin “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual)  niveli III i KSHK, nxënësi do të zotërojë këto kompetenca të përgjithshme kryesore:  
· Të komunikojë në mënyrë korrekte me shkrim e me gojë për të shprehur mendimet e ndjenjat e tij dhe për të argumentuar opinionet për çështje të ndryshme.

· Të përdorë burime dhe teknika të ndryshme të mbledhjes dhe të shfrytëzimit të informacioneve të nevojshme për zhvillimin e tij personal dhe profesional.

· Të nxisë potencialin e tij të brendshëm në kërkim të vazhdueshëm për zgjidhje të reja më efektive dhe më efiçente.

· Të angazhohet fizikisht, mendërisht dhe emocionalisht në kryerjen e detyrave të ndryshme në kontekstin profesional, personal dhe shoqëror.

· Të respektojë rregullat dhe parimet e një bashkëjetese demokratike në kontekstin e integrimeve lokale e rajonale.

· Të manifestojë guxim dhe aftësi sipërmarrëse për të ardhmen e tij.

· Të tregojë vetëkontroll gjatë ushtrimit të veprimtarive të tij.

· Të organizojë drejt procesin e të nxënit të tij dhe të shfaqë gadishmërinë dhe vullnetin për të nxënë gjatë gjithë jetës.

· Të respektojë parimet e punës në grup dhe të bashkëpunojë aktivisht në arritjen e objektivave të pranuara.

· Të vlerësojë dhe vetvlerësojë nisur nga kritere të drejta si bazë për të përmirësuar dhe çuar më tej arritjet e tij. 

3.   Kompetencat profesionale të nxënësit në përfundim të arsimit në profilin mësimor “Instalim dhe mirëmbajtje të linjave të tensionit të ulët (TU), të mesëm (TM) dhe  

   të lartë (TL)” (dual), niveli III i KSHK. 
Në përfundim të arsimit profesional në profilin profesional “Instalim dhe mirëmbajtje të linjave të tensionit të ulët (TU), të mesëm (TM) dhe  të lartë (TL)” (dual) niveli III i KSHK, nxënësi do të jetë i aftë të zhvillojё mё tej kompetencat profesionale tё fituara nё nivelin II të KSHK, si dhe tё ushtrojë kompetenca tё tjera profesionale, si më poshtë:
· Tё konceptojё planin pёr hapjen e njё bisnesi tё vogёl nё veprimtaritё profesionale pёrkatёse.

· Tё kryejё llogaritje tё thjeshta ekonomike qё lidhen me veprimtaritё profesionale pёrkatёse.

· Të bëjë organizimin e vogël të punës në punimet e instalimit dhe mirëmbajtjes së rrjeteve dhe impianteve elektrike.
· Të interpretojë, plotësojë dhe përgatisë dokumentacionin teknik të profesionit.
· Të zbatojë standardet teknike të shfrytëzimit të impianteve, të pajisjeve dhe rrjetave 

      TU dhe TL.
· Të interpretojë skemat primare të centraleve dhe nënstacioneve elektrike.
· Të interpretojë skemat sekondare të centraleve dhe nënstacioneve elektrike.
· Të zbatojë rradhën e punës për manovrimet në qarqet primare. 
· Të kryejë instalimin dhe mirëmbajtjen e elementeve të veçanta të pajisjeve të një impianti shpërndarës TM/TU.  

· Të përcaktojë humbjet e tensionit dhe të energjisë.
· Të kryejë mirëmbajtjen e pajisjeve të centraleve dhe e nënstacioneve elektrike.
· Të instalojë dhe mirëmbajë impiantin e tokëzimit dhe të rrufepritësit.
· Të kryejë kontrollin e mjeteve dhe pajisjeve mbrojtëse.
· Të përdorë dhe mirëmbajë veglat, pajisjet dhe materialet e punës.
· Të respektojë parimet themelore të sigurisë në punë.
· Të kryejë veprimet kryesore për të dhënë ndihmën e shpejtë.
· Të zbatojë standardet e profesionit gjatë kryerjes së punimeve.
· Të zbatojë rregullat e sigurisë në punë e të mbrojtjes së mjedisit.
4. Mundësitë e punësimit dhe të arsimimit të mëtejshëm në përfundim të arsimit profesional në profilin mësimor “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)”, (dual) niveli III i KSHK.
Përfundimi me sukses i arsimit profesional nё profilin “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual) niveli III i KSHK, e pajis nxënësin me çertifikatën e punonjësit të kualifikuar në këtë profil profesional. Ky kualifikim i jep nxënësit mundёsinë që t`i drejtohet tregut të punës për punësim nё Korporatën Elektroenergjitike Shqiptare (KESH), në operatorët e sistemit të transmetimit (OST) dhe operatorët e sistemit të shpërndarjes (OSSH) të energjisë elektrike, si edhe në biznese private të cilat ofrojnë shërbime të instalimit dhe shfrytëzimit të pajisjeve të rrjetave të  TU,TM dhe TL. Me përfundimin e këtij niveli, nxënësi ka mundësi për vazhdimin e arsimimit në nivelin IV të KSHK (teknik/manaxherial) të arsimit profesional (njëvjeçar) nё drejtimin pёrkatёs, pёr tё fituar diplomёn e “Maturës shtetërore profesionale”, me mundësi për vazhdimin e studimeve universitare dhe pas të mesmes. 
I. Plani mësimor për arsimin profesional në profilin mësimor “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual) niveli III i KSHK.
	Plani mësimor për profilin mësimor “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual) niveli i III i KSHK.

	Nr
	Kodi


	Lëndët dhe modulet mësimore 
	Orët javore/

vjetore

	
	
	
	Klasa 12

	A.
	
	Lëndët e përgjithshme                               (Gjithsej)
	8/9
(272/306)

	1
	
	Gjuhë shqipe
	1(34)

	2
	
	Letërsi
	1(34)

	3
	
	Gjuhë e huaj e parë
	2(68)

	4
	
	Gjuhë e huaj e dytë (me zgjedhje të lirë)
	(1)34

	5
	
	Matematikë
	2 68

	6
	
	Histori
	1(34)

	7
	
	Edukim fizik, sporte dhe shëndet  
	1(34)

	B.
	
	Lëndët/Module profesionale të zbatuara në shkollë                                       

                                                                         (Gjithsej)                                                                                            
	6 (204)

	1
	L-17-157-24
	Bazat e sipërmarrjes
	34

	2
	M-11-2018-24
	Siguria dhe shëndeti në punë
	33

	3
	M-11-2019-24
	Shpërndarja e energjisë elektrike, rrjetet elektrike dhe kabinat elektrike TM/TU (20/0, 4 kV)
	36

	    4
	M-11-2020-24
	Dukuritë  dhe cilësia e furnizimit me energji elektrike
	34

	    5
	M-11-2021-24
	Mbrojtja e rrjeteve elektrike, tokëzimi dhe mbrojtja nga shkarkimet atmosferike
	33

	    6
	M-11-2022-24
	Studimi, projektimi dhe mirëmbajtja e rrjeteve dhe impianteve elektrike
	  34

	C
	P-11-003-24
	Praktika profesionale nё biznes                                                      (Gjithsej)                                                          
	24
(816)

	
	
	                                                              Gjithsej A+B+C                                                                                            
	38/39
1292/1326


IV. Udhëzime për planin mësimor

Skeletkurrikula e kualifikimit profesional nё profilin “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual) niveli III i KSHK, përbëhet nga 3 grupe elementesh kurrikulare:

· Lëndët e kulturës së përgjithshme, të përbashkëta për profilet e ndryshme të këtij niveli (programet e detajuara të tyre jepen në një dokument të veçantë të MAS).

· Lëndët/modulet profesionale teorike/praktike të zbatuara në shkollë (programet e përgjithshme/përshkruesit e tyre janë pjesë e kësaj skeletkurrikule).

· Praktika profesionale nё biznes (programi i pёrgjithshёm i praktikës profesionale në biznes është pjesë e kësaj skeletkurrikule).
Në klasën 12:

Procesi mësimor realizohet për 34 javë mësimore (viti shkollor ka gjithsej 36 javë, 34 javë mësim dhe 2 javë provime)

Një javë mësimore ka jo më shumë se 39 orë mësimore (nga të cilat, 14/15 orë mësimore teorike dhe praktike në shkollë dhe 24 orë mësimore praktikë në biznes).

Një orë mësimore zgjat 45 minuta.

Rekomandohet që modulet profesionale qё zbatohen nё shkollё të realizohen në ndarje ditore 3 orëshe ose 6 orëshe. 

Praktika profesionale në biznes mund të kryhet e shpërndarë (34 javë x 3 ditë në javë x 8 orë mësimore 45 minutëshe) ose e grupuar (102 ditë, në ndarje javore/dyjavore/mujore). Në biznes, 1 ditë pune = 6 orë pune = 8 orë mësimore 45 minutëshe.
Vëllimi i përgjithshëm mësimor është si më poshtë:

Teoria (e përgjithshme dhe profesionale) dhe praktika profesionale e detyruar nё shkollё: 

34 javё x 14/15 orë/javё = 476/510 orё mësimore (37 %)
Praktika e detyruar nё biznes: 

34 javё x 3 ditё/javё x 8 orё/ditё = 816 orё mёsimore (63%)
V.  Udhëzime për procesin mësimor.

A. Udhëzime për realizimin e procesit mësimor në shkollë

Mësuesit e lëndëve teorike profesionale dhe instruktorët e moduleve të praktikave profesionale duhet të përzgjedhin dhe përdorin forma dhe metoda mësimdhënje që të nxisin maksimalisht motivimin dhe të nxënit aktiv të nxënësve dhe të çojnë në krijimin e kompetencave të punës, të plota dhe të qëndrueshme.

Planifikimi i mësimdhënies të bazohet në një proces analize fillestare, i cili të marrë parasysh faktorë të tillë të rëndësishëm si, niveli i hyrjes së nxënësve, përmbajtja e hollësishme e lëndëve profesionale dhe e moduleve të praktikave profesionale të parashikuara dhe shkalla e integrimit të tyre, objektivat konkretë që do të arrihen, mundësitë reale që ka shkolla për realizimin e veprimtarive mësimore, mundësitë dhe kushtet e bisnesit për realizimin e praktikës së nxënësve, etj. Për këtë planifikim duhet një bashkëpunim i ngushtë i të gjithë personelit mësimdhënës dhe drejtues të shkollës si dhe përfaqësuesve të bisnesit.

Elementi kyç për arritjen e suksesit në një proces të nxëni, është motivimi i nxënësve. Njohja e vazhdueshme e nxënësve me shkallën e përmbushjes së objektivave nga ana e tyre si dhe akumulimi i rezultateve konkrete të arritjes së kompetencave të synuara përbën një mekanizëm të fuqishëm motivimi, i cili duhet të shihet me përparësi nga mësuesit. Koleksionimi i rezulteteve të arritura nga nxënësi, krahasimi dhe progresi i nxënësit është një burim i rëndësishëm motivimi. 

Një element tjetër që ndihmon suksesin është integrimi i teorisë me praktikën e profesionit. Parimi i “të nxënit duke bërë” duhet të gjejë vendin e duhur në procesin e të mësuarit në shkollat profesionale të profilit mësimor “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual) niveli III i KSHK. Mësuesit dhe instruktorët duhet të përdorin metoda të tilla të të mësuarit që zhvillojnë jo vetëm njohuritë teorike, shkathtësitë dhe shprehitë praktike të nxënësve, por edhe qëndrimet e tyre ndaj jetës, punës dhe shoqërisë në përgjithësi. Puna në grup dhe Puna me projekte janë dy nga format bazë të organizimit të mësimit (teorik ose praktik) për të zhvilluar kompetencat kyçe, të nevojshme për zgjidhjen e problemeve që kanë të bëjnë me veprimtarinë profesionale në veçanti dhe jetën e profesionistit të ardhshëm, në përgjithësi.

Një parim tjetër që duhet respektuar nga mësuesit dhe instruktorët është fakti që të nxënit nuk ndodh vetëm në mjediset e shkollës, por edhe jashtë tyre. Dhënia e detyrave dhe puna kërkimore e pavarur e nxënësve ka një ndikim të dukshëm në formimin e tyre si profesionistë të ardhshëm të profilit profesional “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual) niveli III i KSHK.

B. Udhëzime për realizimin e praktikës profesionale në ndërmarrje.

Realizimin e praktikës profesionale në ndërmarrje/biznes duhet të krijojë mundësi për një zbatim të kompetencave në realitetin profesional të elektriçistit si në instalim ashtu dhe ne mirëmbajtjen e rrjeteve dhe impianteve elektrike. Biznesi duhet të caktojë personat përgjegjës për mbёshtetjen e nxёnёsve nё realizimin e programit. Shkolla duhet të informojë bisnesin për numrin e nxënësve që do të kryejnë praktikën në këtë, biznes, periudhën kohore, programin e praktikës dhe programin qё kanё kryer më parë në shkollë. 

Planifikimi i realizimit të praktikës në biznes duhet tё bazohet në një proces analize fillestare duke  marrë parasysh faktorë të tillë të rëndësishëm si, programi i pёrgjithshёm i praktikёs nё biznes, niveli i hyrjes së nxënësve, përmbajtja e realizuar mё parё në shkollë, objektivat konkretë që do të arrihen në biznes, mundësitë dhe kushtet e biznesit për realizimin e praktikës së nxënësve etj. Për këtë planifikim duhet një bashkëpunim i ngushtë i personelit mësimdhënës dhe drejtues të shkollës si dhe i përfaqësuesve të bisnesit.

Shkolla është e detyruar që, nëpërmjet instruktorit përgjegjës, të mbikëqyrë dhe mbështesë realizimin e programit, bazuar në marrëveshjet paraprake.

Plani i detajuar i realizimit të praktikës në biznes, raportet e ecurisё sё praktikёs, shkalla e përmbushjes së programit si dhe fletët e vlerësimit të nxënësve duhet të jenë pjesë e dokumentacionit për realizimin e praktikës nё biznes.

Biznesi duhet të përfshijë, motivojë dhe mbikëqyrë nxënësit në të gjitha veprimtaritë e parashikuara në program. Dhënia e përgjegjësisë në vendin e punës, puna e mbikqyrur dhe pavarur duhet të jenë pjesë e realizimit të programit.

Nxënësi duhet të dokumentojë në portofolin e tij të gjitha përvojat dhe rezultatet nga praktika profesionale në biznes, të përgatitë një raport dhe ta prezantojë në klasë, si pjesë e këtij portofoli. 

Vlerësimi i nxënësit në biznes duhet të përfshijë vlerësimin e tij gjatë gjithë praktikës si dhe vlerësimin përfundimtar për çdo kompetencë profesionale dhe personale, që përmbahet në program. Pjesë e vlerёsimit përfundimtar duhet të jetë edhe vlerёsimi i portofolit tё nxënësit, që shërben gjithashtu edhe për vetvlerësimin. 

VI. Udhëzime për vlerësimin dhe provimet.

Vlerësimi vjetor i nxënësve në lëndët teorike profesionale dhe modulet e praktikave profesionale bëhet nga vetë mësuesit dhe instruktorët përkatës, me metoda dhe instrumente vlerësimi të përgatitura ose përzgjedhura nga vetë ata. Vlerësimi i nxënësve të bëhet me nota (4-10) si për lëndët teorike, ashtu edhe për modulet praktike, si gjatë vitit, ashtu edhe në provimet përfundimtare.

Në përfundim të klasës sё 12-tё, nxënësi i arsimuar në profilin mësimor “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual) niveli III i KSHK, i nёnshtrohet provimeve tё mёposhtme: 

a) Provimi i teorisë profesionale të integruar;

b) Provimi i praktikës profesionale të integruar.
Në këto provime ata vlerësohen për shkallën e përvetësimit të kompetencave profesionale (njohurive, shprehive, vlerave dhe qëndrimeve), të nevojshme për të punuar në veprimtari të ndryshme profesionale që operojnë në fushën e riparimit dhe të mirëmbajtjes së linjave të TU, TM dhe TL, dhe u jepet certifikata në të cilën evidentohen notat përfundimtare të lëndëve teorike profesionale, të moduleve të praktikës profesionale, tё praktikёs nё biznes, të lëndëve të përgjithshme, si dhe rezultatet e dy provimeve përfundimtare të nivelit të III të KSHK.

VII. Të dhëna për çertifikatën që fitohet në përfundim të arsimit profesional në profilin mësimor “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual) niveli III i KSHK.
Me përfundimin e suksesshëm të arsimit profesional në profilin mësimor “Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual), niveli III i KSHK, shkolla profesionale e pajis nxënësin me Certifikatën e aftësimit profesional dhe Suplementin përkatës, të cilat njihen në territorin e Republikës së Shqipërisë. Sipas modelit të miratuar nga Ministria përgjejgjëse e AFP-së, këto dëshmi përmbajnë: 

a) Të dhënat për nxënësin, shkollën, vitin e përfundimit, kualifikimin e fituar, etj.

b) Të dhëna për rezulatet e arrritura nga nxënësi:

· rezultatet në lëndët e përgjithshme,  lëndët profesionale, modulet profesionale dhe nё praktikёn nё biznes;

· rezultatet e dy provimeve përfundimtare të Nivelit III të KSHK-së. 

VIII. Programet e lëndëve profesionale dhe pёrshkruesit e moduleve profesionale tё zbatuara nё shkollë.

1. Lënda “Bazat e sipërmarrjes” (L-17-157-24).  Kl. 12 – 34  orë 

 Synimet e lëndës “Bazat e sipërmarrjes”, kl. 12.

Në përfundim të trajtimit të lëndës “Bazat e sipërmarrjes”, kl.12, nxënësit duhet:

· të përshkruajnë kuptimin, rëndësinë dhe rolin e sipërmarrjes në kontektin individual dhe shoqëror

· të përshkruajnë veçoritë e sjelljes sipërmarrëse të individëve

· të analizojnë aftësitë dhe mundësitë personale në kontektin e nismave sipërmarrëse

· të bëjnë vlerësimin e kërkesave, dëshirave, mundësive dhe vështirësive të tyre për karrierën e ardhëshme

· të zbatojnë procedurat për zgjidhjen e problemeve dhe marrjen e vendimeve të duhura në lidhje me to.

· të mbajnë qëndrim kritik dhe krijues ndaj zgjidhjeve të bëra, sukseseve dhe dështimeve të mundshme

· të përshkruajnë dhe zbatojnë parimet e etikës së komunikimit dhe negocimit në kontekste të ndryshme jetësore

· të përshkruajnë dhe zbatojnë parimet e punës individuale dhe të punës në grup

· të analizojnë veçoritë e gatishmërisë, iniciativës dhe motivimit në kontekste të ndryshme jetësore

· të tregojnë përgjegjësi individuale dhe shoqërore në kontekste të ndryshme jetësore

· të planifikojnë, sigurojnë dhe përdorin me efiçiencë burimet e ndryshme si mjedisin, burimet njerëzore, paratë, kohën etj.

· të përshkruajnë veçoritë dhe kërkesat për udhëheqjen e sipërmarrjeve të ndryshme

· të përshkruajnë veçoritë dhe impaktin e globalizimit, informacionit, mjedisit dixhital dhe mediave sociale në shoqërinë e sotme dhe të së ardhmes

· të përshkruajnë veçoritë e sipërmarrjes së biznesit dhe të sipërmarrjes sociale

· të përshkruajnë format e ndryshme të organizimit të sipërmarrjeve dhe karakteristikat e tyre

· të analizojnë faktorët që ndikojnë në veprimtarinë e sipërmarrjeve, të tillë si tregjet, klientela, konkurenca, kostot etj.

· të përshkruajnë mjedisin ligjor dhe fiskal të sipërmarrjeve

· të përshkruajnë mërrëdhëniet e punës në një sipërmarrje.

 Përmbajtjet e përgjithshme të lëndës “Bazat e sipërmarrjes”, kl.12 – 34 orë 

	Tema   1
	Kuptimi, rëndësia dhe roli i sipërmarrjes 
	1 orë

	Tema   2
	Aftësitë (sjellja) sipërmarrëse
	1 orë

	Tema   3
	Vetvlerësimi i potencialit personal
	2 orë

	Tema   4
	Vlerësimi i kërkesave, dëshirave, mundësive dhe vështirësive
	2 orë

	Tema   5
	Zgjidhja e problemeve dhe vendimmarrja
	2 orë

	Tema   6
	Qëndrimi kritik dhe krijues ndaj zgjidhjeve të bëra, sukseseve dhe dështimeve
	2 orë

	Tema   7
	Etika e komunikimit dhe negocimit
	2 orë

	Tema   8
	Puna individuale dhe puna në grup
	2 orë

	Tema   9
	Gadishmëria, iniciativa dhe motivimi
	2 orë

	Tema 10
	Përgjegjësia individuale dhe shoqërore
	2 orë

	Tema 11
	Menaxhimi efiçient i burimeve
	1 orë

	Tema 12
	Aftësitë udhëheqëse në kontekstin e sipërmarrjes
	2 orë

	Tema 13
	Globalizimi, informacioni, mjedisi dixhital dhe mediat sociale
	2 orë

	Tema 14
	Sipërmarrja e biznesit dhe sipërmarrja sociale
	1 orë

	Tema 15
	Format e organizimit të sipërmarrjeve 
	2 orë

	Tema 16
	Konteksti i sipërmarrjeve
	2 orë

	Tema 17
	Mjedisi ligjor i sipërmarrjeve
	2 orë

	Tema 18
	Marrëdhëniet e punës
	2 orë

	Tema 19
	Zgjidhja e mosmarrëveshjeve në mjedisin e punës
	2 orë


 2. Moduli “Siguria dhe shëndeti në punë”
Drejtimi:     Elektroteknik

Profili:         Instalim dhe mirëmbajtje të linjave të tensionit të ulët (TU), të mesëm (TM)  

                     dhe të lartë (TL)” (dual)

Niveli:          III i KSHK
Klasa:          12                              

	PËRSHKRUESI I MODULIT

	Titulli dhe kodi
	SIGURIA DHE SHËNDETI NË PUNË

	M-11-2018-24

	Qëllimi i modulit


	
	Një modul teorik që i pajis nxënësit me njohuritë  e nevojshme për të punuar në mënyrë të sigurt dhe për të parandaluar aksidentet në vendin e punës.
 

	Kohëzgjatja e modulit
	
	33 orë mësimore

	Niveli i parapëlqyer 

për pranim

	
	Nxënësit duhet të kenë përfunduar nivelin II të KSHK në drejtimin mësimor “Elektroteknik”.

	Rezultatet e të nxënit (RN) 

dhe proçedurat e vlerësimit

	
	RN 1
	Nxënësi  përshkruan parimet themelore të sigurisë në punë dhe mbrojtjen e jetës së njeriut në rrjetet shpërndarëse të energjisë.
Kriteret e vlerësimit:

Nxënësi duhet të jetë i aftë:

· të përshkruajë rëndësinë e shëndetit në punë.
· të përshkruajë ligjet dhe rregulloret për sigurinë në punë

· të përshkruajë organizmat rregullatorë dhe rolin e tyre (p.sh. Inspektorati i Punës).
· të përshkruajë veprimin e rrymës mbi trupin e njeriut
· të përshkruajë tensionit e prekjes.
· të shpjegojë  kontaktet direkte dhe indirekte si 

            dhe tensionin e hapit.

· të përshkruajë rregullat për dhënien e ndihmës së  parë.
Instrumentet e vlerësimit:

· Shpjegim

· Pyetje – përgjigje

· Diskutim



	RN 2 
	Nxënësi identifikon rreziqet në vendin e punës.
Kriteret e vlerësimit:

Nxënësi duhet të jetë i aftë:

· të përshkruajë metodat për identifikimin e rreziqeve potenciale në vendin e punës.
· të vlerësojë rreziqet për çdo proces pune.
· të shpjegojë strategjitë për menaxhimin dhe reduktimin e rreziqeve.
Instrumentet e vlerësimit:

· Shpjegim

· Pyetje – përgjigje

· Diskutim



	RN 3                   
	Nxënësi përshkruan procedurat e emergjencave dhe sigurisë.
Kriteret e vlerësimit:

 Nxënësi duhet të jetë i aftë:

· të hartojë planin e emergjencave dhe evakuimit.
· të përgatisë trajnimin për situatat emergjente.
· të shpjegojë si duhet të reagojë në rastet emergjente (zjarr elektrik, goditje elektrike).
· të përdorë  pajisjet e sigurisë (p.sh., aparatet e zjarrit, alarmet).

· të krijojë një kulture të sigurisë në vendin e punës

· të komunikojë me punëtorët dhe menaxherët për shëndetin dhe sigurinë.
Instrumentet e vlerësimit:

· Shpjegim

· Pyetje – përgjigje

· Diskutim


	RN 4 
	Nxënësi përshkruan pajisjet e mbrojtjes personale (PMP) Kriteret e vlerësimit:

 Nxënësi duhet të jetë i aftë:

· të listojë llojet e pajisjeve të mbrojtjes personale.
· të  përdorë korrekt pajisjet e mbrojtjes personale.
· të kujdeset dhe mirëmbajë PMP.
· të shpjegojë  rëndësinë e PMP për mbrojtjen kundër rreziqeve specifike.
· të shpjegojë rastet e nevojshme për përdorimin e pajisjeve mbrojtëse kolektive.
Instrumentet e vlerësimit:

·  Shpjegim

· Pyetje – përgjigje

· Diskutim 


	RN 5 
	Nxënësi përshkruan përdorimin e pajisjeve mbrojtëse personale gjatë punës nën tension. 
Kriteret e vlerësimit:
 Nxënësi duhet të jetë i aftë:

· të përgatisë  hapësirën e punës për të minimizuar rreziqet.
· të evidentojë rreziqet dhe nevojat e sigurisë në punë.
· të listojë instrumentet matës, veglat e izoluara dhe përshkrimin specifik të përdorimit të tyre.  

· të shpjegojë përdorimin e instrumentit matës për testimin dhe verifikimin e tensionit.
· të përcaktojë pajisjet mbrojtëse personale të përshtatshme për rreziqet e mundëshme.
· të kontrollojë veglat e punës përpara fillimit të procesit të punës.
· të shpjegojë përse nuk punohet kurrë vetëm në pajisjet nën tension.
· të tregojë rëndësinë e trajnimit të vazhdueshëm për sigurinë në punë.
· të përditësojë njohuritë dhe aftësitë për sigurinë.

Instrumentet e vlerësimit:
· Shpjegim

· Pyetje – përgjigje

· Diskutim


	Udhëzime për zbatimin e modulit 
	
	· Ky modul duhet të trajtohet në laborator, klasë, në kabina ose nënstacione ku përdoren këto pajisje.
· Mësuesi dhe  instruktori i praktikës duhet të përdorë sa më shumë të jetë e mundur demonstrimet konkrete për përdorimin e pajisjeve mbrojtëse si dhe menaxhimin e rreziqeve të simuluara; përdorimin e pajisjeve të sigurisë, ligjet dhe rregulloret.

· Nxënësit  duhet të angazhohen sa më shumë në veprimtari konkrete, për përdorimin e pajisjeve mbrojtëse personale gjatë punës nën tension, fillimisht në mënyrë të mbikëqyrur dhe më pas në mënyrë të pavarur. Ata duhet të nxiten të diskutojnë në lidhje me veprimtaritë praktike që kryejnë.

· Instruktori duhet të përdorë metodën e simulimit në praktikimin e reagimit dhe veprimeve në situata emergjente.
· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit


	Kushtet e

domosdoshme për realizimin e modulit
	
	Për realizimin si duhet të modulit, është e domosdoshme të sigurohen mjediset, veglat, pajisjet, dhe materialet e mëposhtme:

· Mjedisi për kryerjen e kontrolleve.
· Simulime të situatave emergjente
· Rregullore e sigurimit teknik në punë, ligjërata dhe prezantime.
· Shtanga dhe dara izoluese, mjete dielektrike prej gome
      (çizme, galloshe, tapet gome dhe doreza dielektrike)

· Pajisjeve të sigurisë (p.sh., aparatet e zjarrit, alarmet).
· instrumentit matës për testimin dhe verifikimin e tensionit
· Udhëzuesa, rregullore, manuale teknike etj.


3. Moduli “Shpërndarja e energjisë elektrike, rrjetet elektrike dhe kabinat elektrike TM/TU (20/0, 4 kV)”
Drejtimi:     Elektroteknik

Profili:         Instalim dhe mirëmbajtje të linjave të tensionit të ulët (TU), të mesëm (TM)  

                     dhe të lartë (TL)” (dual)

Niveli:          III i KSHK

Klasa:          12                              

	PËRSHKRUESI I MODULIT

	Titulli dhe kodi
	SHPËRNDARJA E ENERGJISË ELEKTRIKE, RRJETET ELEKTRIKE DHE KABINAT ELEKTRIKE TM/TU (20/0.4 KV)

	M- 11-2019-24

	Qëllimi i modulit


	
	Një modul teoriko-praktik që i pajisë nxënësit me njohuri mbi procesin e prodhimit, transmetimit, shpërndarjes së energjisë elektrike dhe komponentet e ndërtimit të një kabine elektrike, si dhe i aftëson ata për të montuar pajisjet e kabinës elektrike, për të  kryer montimin e sistemit të matjes së konsumit të energjisë me transformator rryme, si dhe për të instaluar sistemin e tokëzimit në kabinë.


	Kohëzgjatja e modulit
	
	36 orë mësimore

	Niveli i parapëlqyer 

për pranim

	
	Nxënësit duhet të kenë përfunduar nivelin II të KSHK ne drejtimin mësimor “Elektroteknik”.

	Rezultatet e të nxënit (RN) 

dhe proçedurat e vlerësimit

	
	RN 1
	Nxënësi  përshkruan sistemin energjetik.
Kriteret e vlerësimit:

Nxënësi duhet të jetë i aftë:

· të përshkruajë një sistem elektro-energjitik. 

· të përshkruajë llojet e centraleve.
· të tregojë shndërrimet energjitike që ndodhin në centralet elektrike.
· të përshkruajë rrjetin elektrik dhe sistemin energjitik.
· të përshkruajë regjimet e punës të sistemit energjitik.
Instrumentet e vlerësimit:

· Shpjegim

· Pyetje – përgjigje

· Diskutim 


	RN 2
	Nxënësi klasifikon rrjetet elektrike.
Kriteret e vlerësimit:

Nxënësi duhet të jetë i aftë:

· të klasifikojë rrjetet sipas llojit të rrymës.  
· të klasifikojë rrjetet sipas tensionit të rrjetit ( TU, TM, TL).
· të klasifikojë rrjetet sipas qëllimit (transmetuese, shpërndarëse).
· të klasifikojë rrjetet sipas numrit të fazave.
· të klasifikojë rrjetet sipas mjedisit (të brendshëm, të jashtëm).
· të klasifikojë rrjetet sipas ngarkesave (urban, industrial, të dyja).
· të klasifikojë rrjetet sipas gjendjes se neutrit në lidhje me tokën (TT, TN-C, TN-S, TN-C-S, IT).
Instrumentet e vlerësimit:
· Shpjegim

· Pyetje – përgjigje

· Diskutim


	RN 3 
	Nxënësi përshkruan treguesit e shkallës së mbrojtjes.
Kriteret e vlerësimit:

Nxënësi duhet të jetë i aftë:

· të lexojë kodin e mbrotjes. 

· të përshkruajë mbrojtjen nga prekja e pajisjeve me tension.
· të përshkruajë mbrojtjen nga fusha elektro-magnetike.
· të përshkruajë mbrojtjen e pajsjeve nga pluhurat.
· të përshkruajë mbrojtjen e pajsjeve nga uji.
Instrumentet e vlerësimit:

· Shpjegim

· Pyetje – përgjigje

· Diskutim


	RN 4 
	Nxënësi përshkruan komponentet e rrjeteve të shpërndarjes 
Kriteret e vlerësimit:

 Nxënësi duhet të jetë i aftë:

· të përshkruajë rrjetet shpërndarëse (ajrore dhe nëntokësore).
· të përshkruajë aparaturat e komutimit (ndarësit, çelësat e ngarkesës, çelësat e fuqise).
· të përshkruajë pajisjet e mbrojtjes (çelësat e fuqisë,  siguresat).
· të tregojë çelësin manovrues ndarës.
· të listojë llojet e çelësave të fuqisë ( vakum, ajer, gaz SF6, me ajer në presion atmosferik).
· të përshkruajë llojet e siguresave.
· të përcaktojë pajisjet e përcaktimit të difektit dhe mungesës së tensionit.
· të përcaktojë pajisjet manovruese të rrjetit të TM. 
· të tregojë llojet e përcjellësve dhe kabllove.
· të përcaktojë kapacitetet maksimale të kabllove në funskion të seksionit.
· të përcaktojë aksesorët për linjat TU me kabllo ajrore.
· të përcaktojë terminalet e kabllove TU dhe TM.
· të përshkruajë llojet e shtyllave të linjave ajrore.  
· të përcaktojë traversat dhe aksesorët.
· të përshkruajë izolatorët dhe shinat.
Instrumentet e vlerësimit:

-     Pyetje – përgjigje

-    Vëzhgim me listë kontrolli




	RN 5                     
	Nxënësi llogarit energjinë elektrike dhe fuqinë.

Kriteret e vlerësimit:

 Nxënësi duhet të jetë i aftë:

· të llogarisë fuqinë për rrjetet monofazë dhe 3-fazor. 

· të llogarisë fuqinë maksimale të përdoruesve bazuar në fuqinë nominale të instaluar.
· të llogarisë koefieçientin e njëkohshmërisë  në pikun e ngarkesës Knj.
· të llogarisë koefiçientin e përdorimit Kp.
· të llogarisë fuqinë nominale të transformatorit.  
· të llogarisë  rrymat e lidhjes së shkurtër.
· të llogarisë ngarkesat mekanike të përcjellësve.
· të shpjegojë pikën e lidhjes të furnizimit me energji elektrike për përdoresit e rinj.
Instrumentet e vlerësimit:
-    Vëzhgim me listë kontrolli



	RN 6
	Nxënësi  ndjek skemën e montimit dhe punimet paraprake  të kabinës elektrike.
Kriteret e vlerësimit:

Nxënësi duhet të jetë i aftë:

· të interpretojë standardet për ndërtimin dhe instalimin e kabinës elektrike (20/0,4 kV). 

· të shpjegojë qëllimin dhe funksionin e impiantit shpërndarës 20/0,4 kV.
· të shpjegojë skemën funksionale të impiantit shpërndarës.

· të shpjegojë skemën e montimit të pajisjeve të impiantit shpërndarës 20/0.4kV.
· të listojë elementet dhe pajisjet në kabinën elektrike.
· të studiojë planimetrinë e vendosjes dhe orientimit të 

pajisjeve në ambjentin ndërtimor të impiantit shpërndarës. 

· të verifikojë punimet e ndërtimit në ambjentin ndërtimor të dhënë  dhe përshtatshmërinë e punimeve paraprake te kryera në përputhje me kushtet teknike e standardet. 
Instrumentet e vlerësimit:
-    Vëzhgim me listë kontrolli




	RN 7
	Nxënësi shpjegon rolin dhe ndërtimin e transformatorit në kabinën elektrike. 

Kriteret e vlerësimit:

Nxënësi duhet të jetë i aftë:

·    të përshkruajë rolin e transformatorit në kabinë.
·    të përshkruajë ndërtimin e transformatorit.
·    të përcaktojë rolin e çdo elementi në transformator.
·    të përcaktojë materialet përcjellëse dhe izoluese në
      ndërtimin e transformatorit.
·    të interpretojë të dhënat në targetin e transformatorit.
·    të shpjegojë lidhjen e kabllit dhe shtrëngimin e kontakteve.
·    të vizatojë skemën elektrike të transformatorit.
·    të shpjegojë regjimet e punës në transformator.
·    të analizojë përshtatjen e transformatorit me 

      ngarkesën e kabinës.
·    të përshkruajë llojet e kabllove që përdoren në instalimin e pajisjeve në kabinë.
Instrumentet e vlerësimit:

-
Pyetje – përgjigje



	RN 8 
	Nxënësi monton  pajisjet e kabinës elektrike 

Kriteret e vlerësimit:

Nxënësi duhet të jetë i aftë:

· të përshkruajë radhën e duhur për montimin e paneleve të komandimit të TU dhe TM.
· të përzgjedhë veglat dhe materialet e nevojshme sipas projektit të dhënë duke zbatuar standardet teknike.
· të përzgjedhë  tipet e çelësave të fuqisë .
· të përzgjedhë  tipet e zbarave  dhe teknikat e montimit të tyre.
· të respektojë largësitë midis pjesëve të kabinës.
· të zbatojë teknikën e montimit të konstruksioneve  mbajtëse të pajisjeve primare.
· të realizojë montimin e ҫelës së ardhjes sipas kushteve teknike.
· të realizojë montimin e ҫelës së daljes sipas kushteve teknike.
· të realizojë montimin e ҫelës së transformatorit sipas kushteve teknike
· të kryejë montimin e transformatorëve matës sipas kushteve teknike.
· të përcaktojë llojet dhe rolin e siguresave dhe automateve
· të kryejë ndërtimin e panelit të kabinës.
· të kryejë ndërtimin e panelit të monitorimit të parametrave.
· të realizojë ndriçimin e kabinës.
· të realizojë tokëzimin e kabinës.
· të  kryejë kontrollin visual të montimeve të kryera në kabinë.
· të përcaktojë llojet e kabllove që përdoren në kabinë.
· të zbatojë rregullat e sigurimit teknik gjatë punës.
 Instrumentet e vlerësimit:

· Vëzhgim me listë kontrolli



	RN 9                       
	Nxënësi kryen montimin e sistemit të  matjes së konsumit të energjisë me transformator rryme.
Kriteret e vlerësimit:

 Nxënësi duhet të jetë i aftë:

· të zgjedhë saktë kontatorin në bazë të ngarkesës.
· të zgjedhë saktë trasformatorët e rrymës.
· të lexojë të dhënat teknike të transformatorëve të rrymës.
· të përzgjedhë mjetet dhe materialet e duhura të punës.
· të hartojë  preventivin për materialet që nevojiten.
· të përcaktojë vendin e montimit të kontatorit.
· të zbatojë parimin e punës së kontatorëve. 
· të montojë transformatorët e rrymës.
· të lidhë përcjellësit me kontatorin.
· të provojë kontatorin me ngarkesë.
· të zbatojë standardet teknike për instalimin e kontatorit .
· të komunikojë me profesionalizëm dhe etikë profesionale.  

· të zbatojë rregullat e sigurimit teknik dhe mbrojtjes së mjedisit.
Instrumentet e vlerësimit:

-
Vëzhgim me listë kontrolli.



	RN 10 
	Nxënësi instalon sistemin e tokëzimit në kabinë.
Kriteret e vlerësimit:

 Nxënësi duhet të jetë i aftë:

· të analizojë objektin dhe skemën e instalimit të impiantit.  

· të shpjegojë rolin e sistemit të tokëzimit.
· të përcaktojë llojet e sistemit të tokëzimit dhe ndryshimet mes tyre.
· të hartojë preventivin për materialet që nevojiten.
· të përzgjedhë drejt veglat dhe pajisjet për realizimin e instalimit të tokëzimit.

· të përzgjedhë drejt materialet për realizimin e instalimit të tokëzimit.

· të kryejë montimin e konturit të tokëzimit brenda kabinës.
· të kryejë montimin e pllakës ekuipotenciale. 

· të  kryejë bashkimin e konturit të tokëzimit me pllakën ekuipotenciale.
· të kryejë tokëzimin e të gjitha pajisjeve brenda kabinës, si dhe derës dhe të gjithë elementeve metalik.
· të vendosë  elektrodat. 

· të lidhë elektrodat me njera tjetrën dhe me pllakën ekuipotenciale.

· të kryejë matjen e rezistencës së tokëzimit.
· të vlerësojë vlerën e rezistencës së tokëzimit dhe të marrë masa për përmirësimin e saj.
· të përgatisë protokollin e tokëzimit.
· të përgatisë situacion për punën e kryer.
· të zbatojë rregullat e sigurimit teknik e të ruajtjes së

mjedisit gjatë punës për montimin dhe instalimin e tokëzimit 
· të komunikojë me profesionalizëm dhe etikë profesionale. 

Instrumentet e vlerësimit:

· Vëzhgim me listë kontrolli



	Udhëzime për zbatimin e modulit 
	
	· Ky modul duhet të trajtohet në shkollë dhe laborator ose në ambientet e OSHEE (nënstacione, kabina elektrike).
· Mësuesi duhet të përdorë sa më shumë të jetë e mundur ilustrimet dhe demonstrimet konkrete për instalimin e pajisjeve të ndryshme.
· Nxënësit duhet të angazhohen në veprimtari konkrete pune për përdorimin e veglave dhe pajisjeve në  montimin e pajisjeve të kabinave elektrike dhe në dokumentimin e rezultateve, fillimisht në mënyrë të mbikëqyrur dhe më pas në mënyrë të pavarur. Ata duhet të nxiten të diskutojnë në lidhje me veprimtaritë praktike që kryejnë.

· Gjatë vlerësimit të nxënësve duhet të zbatohet sa më shumë kontrolli i demonstrimit praktik të shprehive të fituara.

· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit


	Kushtet e

domosdoshme për realizimin e modulit
	
	Për realizimin si duhet të modulit, është e domosdoshme të sigurohen mjediset, veglat, pajisjet, dhe materialet e mëposhtme:

· Mjedisi për kryerjen e montimeve.
· Skemat e nevojshme për kryerjen e instalimeve

· Veglat e nevojshme per hapjen, mbylljen dhe lidhjen e këtyre pajisjeve.
· Aparate matës për matjen e parametrave të linjës.
· Mjete dhe aparate për realizimin e matjeve të nevojshme.
· Materiale pune si: matës energjie, çelësa fuqie, rele te tipeve të ndryshme, terminalet e kabllove, trasformatorë matës të rrymës dhe tensionit, etj.
· Udhëzuesa, rregullore, manuale teknike etj.


4. Moduli “Dukuritë dhe cilësia e furnizimit me energji elektrike”
Drejtimi:     Elektroteknik

Profili:         Instalim dhe mirëmbajtje të linjave të tensionit të ulët (TU), të mesëm (TM)  

                     dhe të lartë (TL)” (dual)

Niveli:          III i KSHK

Klasa:          12                              

	PËRSHKRUESI I MODULIT

	Titulli dhe kodi
	DUKURITË DHE CILËSIA E FURNIZIMIT ME ENERGJI ELEKTRIKE  

	M-11-2020-24

	Qëllimi i modulit


	
	Një modul teoriko-praktik që i pajis nxënësit me njohuri për dukuritë që ndodhin në rrjetin elektrik dhe aftësi për rregullimin e tensionit në rrjetet elektrike, sigurimin e cilësisë së  furnizimit me energji elektrike.
 

	 Kohëzgjatja e modulit

	
	34 orë mësimore

	Niveli i parapëlqyer 

për pranim


	
	Nxënësit duhet të kenë përfunduar nivelin II të KSHK ne drejtimin mësimor “Elektroteknik”.

	Rezultatet e të nxënit (RN) 

dhe procedurat e vlerësimit

	
	RN 1
	Nxënësi  shpjegon shmangiet dhe humbjet e tensionit në rrjetet elektrike.
Kriteret e vlerësimit:

Nxënësi duhet të jetë i aftë:

· të përcaktojë humbjet e tensionit në linjat elektrike.
· të listojë tensionet nominale standarte në sistemin energjitik.
· të përcaktojë seksionin e përcjellësve dhe kabllove sipas vlerës së tensioneve të lejuara.
· të vlerësojë asimetrinë e ngarkesave dhe ndikimin në rënien e tensionit.
· të përshkruajë efektin që shkakton kalimi i rrymës dhe temperaturën e lejuar të ngrohjes në përcjellësa dhe ndikimin e saj në rezistencën e përcjellësit.
· të përcaktojë humbjet e energjisë aktive

· të përcaktojë humbjet e energjisë reaktive

Instrumentet e vlerësimit:

· Shpjegim

· Pyetje -përgjigje 
· Diskutim



	RN 3                       
	Nxënësi kryen rregullimin e tensionit në rrjetet elektrike. 
Kriteret e vlerësimit:

 Nxënësi duhet të jetë i aftë:

· të kryejë rregullimin e tensionit me anë të ndryshimit të tensionit të gjeneratorëve në centralet elektrike.
· të kryejë rregullimin e tensionit me anë të ndryshimit të raportit të transformimit të rregullatorëve të tensionit.
· të kryejë rregullimin e tensionit me anë të ndryshimit të parametrave të rrjetit.
· të kryejë rregullimin e tensionit me anë të ndryshimit të madhësisë së fuqisë reaktive duke përdorur bateri të kondensatorëve statikë.
Instrumentet e vlerësimit:

-
Vëzhgim me listë kontrolli



	RN 4 
	Nxënësi kryen përmirësimin e koeficientit të fuqisë.
Kriteret e vlerësimit:

 Nxënësi duhet të jetë i aftë:

· të shpjegojë kuptimin e koeficientit të fuqisë (cosφ).
· të përcaktojë arsyet e përmirësimit të koeficientit të fuqisë.
· të kryejë përmirësimin e koeficientit të fuqisë me mënyra natyrore.
· të kryejë përmirësimin e koeficientit të fuqisë me mjete artificiale.
· të përcaktojë vendin e instalimit dhe fuqinë nominale të mjeteve të kompensimit.

Instrumentet e vlerësimit:

· Vëzhgim me listë kontrolli



	Udhëzime për zbatimin e modulit 
	
	· Ky modul duhet të trajtohet në laboratoret e shkollës ose në ambiente të OSHEE.
· Mësuesi duhet të përdorë sa më shumë të jetë e mundur ilustrimet për skemat e rrjeteve elektrike të furnizimit me energji, materiale të ndryshme didaktike dhe materiale nga interneti.
· Nxënësit  duhet të angazhohen sa më shumë në veprimtari konkrete, në rregullimin e tensionit në rrjetet elektrike fillimisht në mënyrë të mbikëqyrur dhe më pas në mënyrë të pavarur. Ata duhet të nxiten të diskutojnë në lidhje me veprimtaritë praktike që kryejnë.
· Instruktori duhet të përdorë metodën e simulimit gjatë përmirësimit të koeficientit të fuqisë.
· Gjatë vlerësimit të nxënësve duhet të zbatohet sa më shumë kontrolli i demonstrimit praktik të shprehive të fituara për rregullimin e tensionit në rrjetet elektrike.
· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.


	Kushtet e

domosdoshme për realizimin e modulit
	
	Për realizimin si duhet të modulit, është e domosdoshme të sigurohen mjediset, aparate matës, pajisjet, dhe materialet e mëposhtme:

· Mjedisi për verifikimin e matjes së tensionit.
· Skemat e nevojshme për kryerjen e matjeve

· Kompjutera për realizimin e simulimeve të ndryshme në rrjetet elektrike.
· Mjete dhe aparate për realizimin e matjeve te nevojshme.
· Materiale pune si: ampermetra, voltmetra, watmetra. 
· Udhëzuesa, rregullore, manuale teknike etj.


5. Moduli “Mbrojtja e rrjeteve elektrike, tokëzimi dhe  mbrojtja nga shkarkimet
 atmosferike”
Drejtimi:     Elektroteknik 

Profili:         Instalim dhe mirëmbajtje të linjave të tensionit të ulët (TU), të mesëm (TM)  

                     dhe të lartë (TL)” (dual)

Niveli:          III i KSHK
Klasa:          12                              

	PËRSHKRUESI I MODULIT

	Titulli dhe kodi
	MBROJTJA E RRJETEVE ELEKTRIKE, TOKËZIMI DHE MBROJTJA NGA SHKARKIMET ATMOSFERIKE


	M-11-2021-24

	Qëllimi i modulit


	
	Një modul praktik që i aftëson nxënësit për të kryer procese pune të montimit dhe instalimit të pajisjeve të ndryshme mbrojtëse të rrjeteve elektrike, të realizimit të impiantit të tokëzimit dhe mbrojtjes nga shkarkimet atmosferike.


	Kohëzgjatja e modulit


	
	33 orë mësimore


	Niveli i parapëlqyer 

për pranim

	
	Nxënësit duhet të kenë përfunduar nivelin II të KSHK ne drejtimin mësimor “Elektroteknik”.


	Rezultatet e të nxënit (RN) 

dhe procedurat e vlerësimit

	
	RN 1
	Nxënësi kryen instalimin e ҫelësit ndarës (seksionatorin)

Kriteret e vlerësimit:

Nxënësi duhet të jetë i aftë:

· të hartojë skemën e instalimit dhe montimit të ҫelësit ndarës (seksionatorit).
· të përcaktojë mjetet dhe materialet e duhura të punës

· të përgatisë kokat e kabllove dhe zbarat sipas dimensioneve.
· të montojë panelin dhe izolojë  zbarat e ҫelësit ndarës .
· të hartojë situacionin për punimet e kryera.
· të zbatojë standardet ndërkombëtare të instalimit
· të zbatojë rregullat e sigurimit teknik dhe mbrojtjes së mjedisit gjatë punës.
 Instrumentet e vlerësimit:

· Vëzhgim me listë kontrolli



	RN 2                       
	Nxënësi kryen  instalimin e transformatorit të rrymës

Kriteret e vlerësimit:

Nxënësi duhet të jetë i aftë:

· të ndërtojë skemën e instalimit dhe montimit të transformatorit të rrymës.
· të tregojë rëndësinë e skemës së sekondarit.
· të përcaktojë mjetet dhe materialet e duhura të punës.
· të zbatojë standardet ndërkombëtare të instalimit.
· të hartojë situacionin për punimet e kryera.
· të zbatojë rregullat e sigurimit teknik dhe mbrojtjes së mjedisit gjatë punës.
Instrumentet e vlerësimit:

· Vëzhgim me listë kontrolli


	RN 3                       
	Nxënësi kryen montimin dhe instalimin e transformatorit të tensionit për ҫdo fazë.
Kriteret e vlerësimit:

Nxënësi duhet të jetë i aftë :

· të ndërtojë  skemën e instalimit dhe montimit të transformatori të tensionit. 
· të tregojë rëndësinë e skemës së sekondarit.
· të përcaktojë mjetet dhe materialet e duhura të punës.
· të zbatojë standardet ndërkombëtare të instalimit.
· të hartojë situacionin për punimet e kryera.
· të zbatojë rregullat e sigurimit teknik dhe mbrojtjes 
së mjedisit gjatë punës.
Instrumentet e vlerësimit:

· Vëzhgim me listë kontrolli 


	RN 4                       
	Nxënësi kryen montimin dhe instalimin e relesë mbrojtëse.
Kriteret e vlerësimit:

      Nxënësi duhet të jetë i aftë:

· të ndërtojë skemën e montimit të relesë.
· të përcaktojë  veglat dhe pajisjet për realizimin e montimi.
· të kryejë fiksimin e relesë në panelin përkatës.
· të kryejë instalimin e kabllove të sinjalit të rrymave. 

· të zbatojë standardet ndërkombëtare  gjatë punës.
· të hartojë situacionin për punimet e kryera

· të zbatojë rregullat e sigurimit teknik e të ruajtjes së mjedisit gjatë punës.

 Instrumentet e vlerësimit:

      -
Vëzhgim me listë kontrolli.



	RN 5                       
	Nxënësi ndërton rrjetin e tokëzimit të  kabinës  elektrike.

 Kriteret e vlerësimit:
      Nxënësi duhet të jetë i aftë: 

· të përcaktojë rolin e impiantit të tokëzimit në kabinë.
· të kryejë me detaje realizimin e tokëzimit.
· të  përzgjedhë  mjetet dhe materialet e punës për instalimin e tokëzimit.
· të hartojë preventivin për materiale.
· të përzgjedhë llojin e duhur të instalimit të tokëzimit.
· të listojë llojet e tokëzuesve.
· të përzgjedhë llojet e përcjellësve dhe shiritave metalike që përdoren për tokëzim.
· të përzgjedhë tokëzuesit dhe përcjellësit e duhur të tokëzimit.
· të përcaktojë saktë vendet e vendosjes së elektrodave.    

· të vendosë shiritin e tokëzimit sipas standarteve teknike.
· të  lidhë tokëzuesit me shiritin e tokëzimit.   

· të kryejë instalimin e tokëzimit me pajisjet.
·  të kryejë matjen e rezistencës së tokëzimit.  

· të zbatojë rregullat e sigurimit teknik dhe mbrojtjes së mjedisit.
Instrumentet e vlerësimit:

· Vëzhgim me listë kontrolli


	RN 6                       
	Nxënësi instalon impiantin e mbrojtjes nga shkarkimet atmosferike.

Kriteret e vlerësimit:

      Nxënësi duhet të jetë i aftë:

· të analizojë skemën e objektit ku do të bëhet instalimi.
· të përcaktojë rradhën e duhur të kryerjes së punimeve.
· të përzgjedhë  veglat, pajisjet dhe materialet e punës.
· të hartojë preventivin për materialet që nevojiten.
· të përzgjedhë saktë tipin dhe numrin e rrufepritesave që do të përdoren.
· të përcaktojë  vendin të instalimit të rrufepritësave  sipas standarteve teknike.
· të përzgjedhë shufrat e rrufepritësit.  

· të tokëzojë rrufepritësit sipas kushteve teknike.
· të masë rezistencën e tokëzimit të rrufepritësit.
· të kontrollojë me sy punimet e kryera.
· të kryejë dokumentimin e të dhënave në librat përkatëse dhe ti analizojë ato.
· të përgatitë faturën për shërbimin e kryer.
· të komunikojë me profesionalizëm dhe me etikë profesionale 

· të zbatojë rregullat e sigurimit teknik e të ruajtjes së mjedisit.
Instrumentet e vlerësimit:

· Vëzhgim me listë kontrolli


	RN 7                       
	Nxënësi kryen  kontrollin periodik të instalimit të tokëzimit. 

Kriteret e vlerësimit:

Nxënësi duhet të jetë i aftë :

·   të shpjegojë arsyet për matjen e rezistencës së tokëzimit.  
·   të  përzgjedhë veglat, pajisjet dhe aparatin për matjen e rezistencës së tokëzimit.   
·   të vlerësojë rezistencën e tokëzimit.
·   të kryejë kontollin periodik te instalimit të tokëzimit 
     me  sy dhe me matje.
·   të paraqesë të dhënat në librat përkatëse dhe ti analizojë 
ato.
·   të tregojë mënyrat për arritjen e vlerës së rezistencës 
     së tokëzimit kur nuk arrihet vlera e duhur.
·   të zbatojë rregullat e sigurimit teknik gjatë kontrollit të instalimit të tokëzimit.
Instrumentet e vlerësimit:

· Vëzhgim me listë kontrolli


	Udhëzime për zbatimin e modulit 
	
	· Ky modul duhet të trajtohet në centrale dhe  nënstacione ku instalohen tokëzues dhe rrufepritës .
· Mësuesi duhet të përdorë sa më shumë të jetë e mundur ilustrimet dhe demonstrimet konkrete për skemat që përdoren për instalimin e sistemit të tokëzimit dhe rrufepritësit.
· Nxënësit duhet të angazhohen në veprimtari konkrete pune  për të kryer procese pune të montimit dhe instalimit të pajisjeve të ndryshme mbrojtëse të rrjeteve elektrike, të realizimit të impiantit të tokëzimit dhe mbrojtjes nga shkarkimet atmosferike, fillimisht në mënyrë të mbikëqyrur dhe më pas në mënyrë të pavarur. Ata duhet të nxiten të diskutojnë në lidhje me përdorimin e veglave dhe pajisjeve per montimin,  kontrollin dhe matjen e rezistencës tokëzimit, dokumentimin e rezultateve.
· Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për montimin dhe instalimit të pajisjeve të ndryshme mbrojtëse të rrjeteve elektrike, të realizimit të impiantit të tokëzimit dhe mbrojtjes nga shkarkimet atmosferike.
· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.


	Kushtet e

domosdoshme për realizimin e modulit
	
	Për realizimin si duhet të modulit, është e domosdoshme të sigurohen mjediset, veglat, pajisjet, dhe materialet e mëposhtme:

· Mjedisi për kryerjen e montimeve 
· Skemat e nevojeshme per kryerjen e instalimeve 
· Veglat e nevojshme per montimin dhe lidhjen e pajisjeve.
· Mjete dhe aparate për realizimin e matjeve te nevojshme.
· Materiale pune si: çelës ndarës, transformatorë matës rryme dhe tensioni, aparat për matjen e rezistencës së tokëzimit, pwrcjellws tokwzimi, elektroda tokëzimi, kapikorda, shirita për tokëzim, bulona etj.
· Udhëzuesa, rregullore, manuale teknike etj.


6. Moduli “Studimi, projektimi dhe mirëmbajtja e rrjeteve dhe impianteve elektrike”
Drejtimi:     Elektroteknik 

Profili:         Instalim dhe mirëmbajtje të linjave të tensionit të ulët (TU), të mesëm (TM)  

                     dhe të lartë (TL)” (dual)
Niveli:          III i KSHK

Klasa:          12                              

	PËRSHKRUESI I MODULIT

	Titulli dhe kodi
	STUDIMI, PROJEKTIMI DHE MIRËMBAJTJA E RRJETEVE DHE IMPIANTEVE ELEKTRIKE


	M-11-2022-24

	Qëllimi i modulit


	
	Një modul praktik që i pajis nxënësit me njohuri të nevojshme dhe aftësi praktike për të zbatuar projektin elektrik të rrjeteve dhe pajisjeve të kabinës elektrike si dhe mirëmbajtjen e tyre.  



	Kohëzgjatja e modulit


	
	34 orë mësimore


	Niveli i parapëlqyer 

për pranim
	
	Nxënësit duhet të kenë përfunduar nivelin II të KSHK në drejtimin mësimor “Elektroteknik”.



	Rezultatet e të nxënit (RN) 

dhe procedurat e vlerësimit

	
	RN1
	Nxënësi përgatit dokumentacionin e projektimit të rrjeteve elektrike.
Kriteret e vlerësimit:

Nxënësi duhet të jetë i aftë:
· të përshkruajë kuadrin ligjor në fushën e projektimit.
· të shpjegojë fazat e projektimit 
· të përshkruajë ndërtimin e një relacioni të përgjithshëm.
· të vizatojë skemën e impiantit elektrik.
· të ndërtojë një grafik punimesh.
· të interpretojë llogaritje zbatuese (relacion shpjegues)
· të hartojë planin e mirëmbajtjes.
· të percaktojë planin e sigurisë.
· të hartojë preventivin e projektit.
· të ndërtojë një pasqyrë financiare..
Instrumentet e vlerësimit:
· Vëzhgim me listë kontrolli



	
RN 2
	Nxënësi kryen projektimin dhe realizimin e
furnizimit me energji elektrike të përdoruesve të TU.
Kriteret e vlerësimit:
Nxënësi duhet të jetë i aftë:

· të hartojë projektin e instalimit të brendshëm të një apartamenti.
· të konfigurojë kuadrin elektrik kryesor të apartamentit.
· të projektojë linjën kryesore të furnizimit me energji të apartamentit.
· të konfigurojë kuadrin e matësve të energjisë.
· të llogarisë fuqinë maksimale të kërkuar.
· të hartojë projektin e linjës kryesore të furnizimit të objektit (pallatit).
Instrumentet e vlerësimit:

· Vëzhgim me listë kontrolli



	RN 3 
	Nxënësi kryen lidhjen e elementeve të projektimit të linjave ajrore të rrjetit të TU.
 Kriteret e vlerësimit:
 Nxënësi duhet të jetë i aftë:

· të projektojë  një pikë lidhje në linjat ekzistuese ajore të rrjetit të shpërndarjes të zonës.
· të realizojë linjën me përcjellësa të zhveshur.
· të realizojë linjën me përcjellësa të veshur.
· të realizojë  linjën me kabllo.
· të kryejë tokëzimin e përsëritur.
Instrumentet e vlerësimit:

· Vëzhgim me listë kontrolli



	RN 4 
	Nxënësi kryen lidhjen e elementeve të projektimit të linjave nëntokesore të rrjetit të TU.
 Kriteret e vlerësimit:
      Nxënësi duhet të jetë i aftë:

· të përcaktojë mënyrat e lidhjes së linjës kabllore nëntokësore me linjën ajrore.
· të respektojë kushtet teknike të zbritjes së kabllit nga shtylla.
· të kryejë furnizimin e objektit nga linja kabllore magjistrale e TU.
· të kryejë furnizimin e objektit nga kasetat elektrike tek ndërtesa.
· të tregojë si bëhet azhornimi e rrjetit ekzistues para fillimit të punimeve.
· të kryejë furnizimin e objektit nga bokset kolektive të pallatit.
· të përcaktojë  shtresat e kanalit ku futet linja nëntokësore.
Instrumentet e vlerësimit:

· Vëzhgim me listë kontrolli 


	RN 5 
	Nxënësi kryen projektimin e kabinës elektrike TM/TU
Kriteret e vlerësimit:

 Nxënësi duhet të jetë i aftë:

· të përcaktojë llojet e kabinave të transformimit dhe vendosjen e tyre. 
· të vizatojë planimetrinë e një kabine elektrike. 
· të përcaktojë planvendosjen e pajisjeve në kabinë.
· të vizatojë  skemën elektrike njëvijore të kabinës dhe parametrat e pajisjeve.
· të përllogarisë  fuqinë e transformatorit, mbrotjes nga mbirrymat dhe mbitensionet.
· të llogarisë sipërfaqet e dritareve të ventilimit natyral.
· të përcaktojë  rryma të lidhjes shkurtër në zbarat TU.
· të përcaktojë parametrat e çelësave të fuqisë të TU.
· të vizatojë dhe interpretojë skemën elektrike nje vijore të panelit TU.
· të vizatojë skemën e tokëzimit të kabinës.
· të përzgjedhë  seksione të percjellësve që lidhin transformatorin me panelin TU, tokëzimin mbrojtës, tokëzimin e punës dhe seksionin e zbarës ekuipotenciale.
·  të përcaktojë elementet e sigurisë (distancat dhe tabelat sinjalizuese).

Instrumentet e vlerësimit:

· Vëzhgim me listë kontrolli



	RN 6 
	Nxënësi kryen projektimin e linjave të TM.
Kriteret e vlerësimit:

 Nxënësi duhet të jetë i aftë:

· të llogarisë ngarkesat që do të furnizojë kjo linjë. 
· të përshkruajë kushtet klimatike të zonës.
· të zgjedhë  seksionin e përcjellësve të linjës sipas llogaritjes për ngrohjen e lejuar, humbjet e lejuara të tensionit dhe qëndrueshmërisë mekanike.
· të përcaktojë  trasenë e linjës dhe nxjerrjen e profilit gjatësor.
· të përcaktojë llojin dhe gjatësinë e shtyllave dhe zgjedhjen e tipit të traversave.
· të përcaktojë  pozicionin e shtyllave dhe thellësisë së gropave.
· të përcaktojë  përkuljen e përcjellësve për kampata dhe temperatura të ndryshme.
· të kryejë mbrotjen e linjës nga mbitensionet.
· të përcaktojë  çelësat e fuqisë dhe te manovrimit.
· të përcaktojë tipet e releve të mbrojtjes së linjës.
· të zbatojë rregullat e sigurimit teknik dhe të mirëmbajtjes së vendit të punës.

Instrumentet e vlerësimit:

· Vëzhgim me listë kontrolli



	RN 7 
	Nxënësi kryen kontrollet periodike të pajisjeve.
Kriteret e vlerësimit:
Nxënësi duhet të jetë i aftë:

· të interpretojë formularet e akt-inspektimeve  të çdo pajisje.
· të përshkruajë elementet e kontrollit për çdo pajisje.
· të përcaktojë kohën e përsëritjes së kontrollit për çdo pajisje.
· të kryejë etiketimin e pajisjeve dhe kabllove.
· të hartojë relacionin e kontrolleve dhe masat për pikat e dobëta të konstatuara

· të dokumentojë shërbimet e kryera në librin operativ

· të komunikojë me profesionalizëm për eskalimin e problemeve te konstatuara.
Instrumentet e vlerësimit:

· Vëzhgim me listë kontrolli



	RN 8 
	Nxënësi  mirëmban transformatorin të fuqisë 20/0,4 kV.
Kriteret e vlerësimit:
       Nxënësi duhet të jetë i aftë:

· të shpjegojë procedurat e stakimit të transformatorit.
· të plotësojë formularin e kontrollit.
· të interpretojë të dhënat teknike në targën e transformatorit.
· të kryejë kontrollin dhe pastrimin nga pluhuri të pështjellave të TU dhe TM të transformatorit.
· të kryejë kontrollin dhe shtrëngimin e terminaleve (izolatorët mbështetës).
· të kryejë kontrollin vizual dhe pastrimin e rezinës së pështjellave të TM.
· të kryejë matjen e izolimit të peshtjellave me trupin (primar-trup, sekondar-trup dhe midis peshtjella primare- sekondare.
· të kryejë matjen e rezistencës omike të pështjellave.
· të kryejë kontrollin e simetrisë së fazave
· të kryejë kontrollin e temperaturës dhe nivelit të vajit.
· të zbatojë procedurën e ndërrimit të vajit të transformatorit.
· të kryejë  kontrollin e kokave të kabllove primare dhe sekondare dhe shtrëngimin e terminaleve.
· të kryejë kontrollin e ngrohjes së kabllove.
· të kryejë kontrollin e nivelit të zhurmës.

Instrumentet e vlerësimit:

· Vëzhgim me listë kontrolli


	RN 9 
	Nxënësi mirëmban dhe kontrollon  panelin e TU.
Kriteret e vlerësimit:
      Nxënësi duhet të jetë i aftë:

· të zbatojë procedurën e heqjes së tensionit nga paneli i tensionit të ulët.
· të plotësojë  formularin e kontrollit të cdo elementi te panelit.
· të lexojë dhe interpretojë saktë të dhënat teknike të skemës elektrike te panelit.
· të kryejë kontrollin vizual dhe pastrimin nga pluhuri.
· të kryejë kontrollin e ngrohjes së kabllove.
· të kryejë kontrollin e asimetrisë së fazave.
· të kryejë kontrollin dhe matjen e tokëzimit.
· të kryejë kontrollin dhe shtrëngimin e terminaleve.
· të kryejë zëvendësimin e çdo etikete që mungon.
· të zbatojë rregullat e sigurimit teknik dhe të mirëmbajtjes së vendit të punës.
Instrumentet e vlerësimit:

· Vëzhgim me listë kontrolli 


	RN 10 
	Nxënësi mirëmban dhe kontrollon linjat elektrike.
Kriteret e vlerësimit:

      Nxënësi duhet të jetë i aftë:

· të zbatojë procedurat për të kryer stakimin e tensionit, shkyçjen dhe kyçjen e linjave.
· të zbatojë  grafikun e shërbimeve periodike. 
· të kryejë kontrollin e përgjithshëm të linjave elektrike.
· të përcaktojë hapat për procesin e ndërrimit të një linje të dëmtuar.
· të kryejë zëvendësimin  në rast mungese të aksesorëve të tirantimit dhe fiksimit te kabllove.
· të kryejë tirantimin e çdo kablli të harkuar (jashte normës) ose fashimit në mënyrë të rregullt në fasadë.
· të kryejë pastrimet e nevojshme nga oksidimet dhe papastërti të ndryshme të çdo terminali.
· të kryejë kontrollin dhe mirëmbajtjen e aparateve matëse në instalimet dhe mirëmbajtjen e linjave elektrike.
· të realizojë  tokëzimin e përsëritur në vendin e punës.
· të kryejë matjet e nevojshme mbas riparimeve apo zëvendësimeve të kryera.
· të kryejë manovrimet e nevojshme për dhënien e tensionit të pajisjes/pjesës së riparuar, mbas marrjes së lejes së nevojshme.
· të zbatojë rregullat e sigurimit teknik dhe të mirëmbajtjes së vendit të punës.

Instrumentet e vlerësimit:

· Vëzhgim me listë kontrolli



	RN 11 
	Nxënësi mirëmban dhe kontrollon pajisjet mbrojtëse të nënstacionit.
 Kriteret e vlerësimit:

     Nxënësi duhet të jetë i aftë:

· të zbatojë procedurat për të kryer stakimin e tensionit.  
· të kryejë verifikimin e elementeve të skemës të ҫelësit ndarës (seksionuesit.)
· të kryejë  verifikimin e kokave të kabllove dhe zbarave. 
· të analizojë skemën e instalimit dhe montimit të TR të rrymës. 
· të kryejë instalimin, shtrëngimin dhe fiksimin e kabllit në secilin transformator të rrymës dhe tensionit.
· të kryejë instalimin dhe fiksimin e kabllove të sinjalit në transformatorin e rrymës dhe të tensionit.
· të kryejë dokumentimin e shërbimit të kryer në librin operativ dhe te rregjistrohen vlerat e konstatuara.
· të zbatojë rregullat e sigurimit teknik dhe të mirëmbajtjes së vendit të punës.

Instrumentet e vlerësimit:

      -
Vëzhgim me listë kontrolli


	RN 12 
	Nxënësi kryen instalimin dhe mirëmbajtjen e rrjetit të nevojave vetjake në nënstacionin  elektrik. 
Kriteret e vlerësimit:
     Nxënësi duhet të jetë i aftë:

· të përcaktojë rolin e nevojave vetjake në nënstacion.
· të vizatojë dhe interpretojë skemës funksionale të rrjetit të nevojave  vetjake.
· të hartojë preventivin për materialet që nevojiten.
· të shpjegojë funksionimin e skemës.
· të kryejë zëvendësimin e elementeve të veçantë ose riparime të nevojshme.
· të zbatojë rregullat e sigurimit teknik dhe mbrojtjes së mjedisit.
Instrumentet e vlerësimit:

-   Pyetje-përgjigje me gojë     


	RN 13 
	Nxënësi instalon dhe mirëmban rrjetin e rrymës operative në nënstacionin  elektrik.
Kriteret e vlerësimit:

      Nxënësi duhet të jetë i aftë:

· të përcaktojë rolin e rrymës operative në nënstacion. 
· të kryejë kontrollin dhe mirëmbajtjen e rrjetit të 

      rrymës operative.
· të hartojë preventivin për materialet që nevojiten.
· të kryejë kontrollin e përgjithshëm  të baterive.
· të kryejë pastrimin dhe shtrëngimin e kontakteve

      dhe terminaleve.
· të kryejë matjen e kapacitetit të grupeve të baterive dhe rendesinë e tyre.
· të tregojë rrezikun e ndotjes së ambientit nga bateritë e dëmtuara dhe rëndësinë e kontrollit periodikë.
· të shpjegojë funksionin e sistemit të radrizatorëve, inverterave dhe UPS.
· të përcaktojë nevojën gjeneratorëve statik dhe rëndësinë e kryerjes së shërbimeve periodike.
· të vendosë ndriçimin emergjent dhe tabelat sinjalizuese.(Lock out, tag out (LOTO), 
· të zbatojë procedurën e sigurisë që përdoret për të siguruar që pajisjet e rrezikshme janë fikur dhe nuk mund të ndizen përsëri përpara përfundimit të punës së mirëmbajtjes ose riparimit
· të zbatojë rregullat e sigurimit teknik dhe mbrojtjes 

      së mjedisit.

 Instrumentet e vlerësimit:
      -    Vëzhgim me listë kontrolli


	Udhëzime për zbatimin e modulit 
	
	· Ky modul duhet të trajtohet laboratorin e shkolles ose në kabina elektrike dhe nënstacione ku montohen këto pajisje.
· Mësuesi duhet të përdorë sa më shumë të jetë e mundur ilustrimet dhe demonstrimet konkrete për projektimin, montimin dhe mirëmbajtjen e pajisjeve të kabinës elektrike si dhe mirëmbajtjen e tyre.  
· Nxënësit duhet të angazhohen në veprimtari konkrete pune për përdorimin e veglave dhe pajisjeve, për montimin e pajisjeve të mbrojtjes, të matjes, panelit të TU, të transformatorit të  fuqisë, transformatorëve  matës rryme dhe tensionit, dokumentimin e rezultateve etj,fillimisht në mënyrë të mbikëqyrur dhe më pas në mënyrë të pavarur. Ata duhet të nxiten të diskutojnë në lidhje me veprimtaritë praktike që kryejnë.
· Gjatë vlerësimit të nxënësve duhet të zbatohet sa më shumë kontrolli i demonstrimit praktik të shprehive të fituara gjatë instalimit  dhe mirëmbajtjes së rrjetin  e rrymës operative në nënstacionin  elektrik.


	Kushtet e

domosdoshme për realizimin e modulit
	
	Për realizimin si duhet të modulit, është e domosdoshme të sigurohen mjediset, veglat, pajisjet, dhe materialet e mëposhtme:

· Mjedisi për kryerjen e kontrolleve, zëvendësimeve dhe mirëmbajtjes.
· Skemat e nevojeshme per kryerjen e montimeve
· Veglat e nevojeshme per montimin e aparateve dhe pajisjeve: set pinca, set kaçavida, përcjellës me seksione dhe ngjyra të ndryshme, material izolues, tronkeza etj.
· Mjete dhe aparate për realizimin e matjeve të nevojshme.
· Materiale pune si: aparate matëse, rele të tipeve të ndryshme, trasformaotore te rrymes dhe tensionit, panel i TU, transformator fuqie, pajisje tirantimi etj.
· Udhëzuesa, rregullore, manuale teknike etj.


IX. Programi i pёrgjithshёm i praktikës profesionale tё zbatuar nё biznes
Kodi:            P-11-003-24

Klasa 12: 34 javë x 3 ditë/javë x 8 orë mësimore/ditë = 816 orë mësimore

Praktika profesionale e nxënësve nё ndёrmarrje (biznes) do tё kryhet bazuar nё programin e pёrgjithshёm, si mё poshtё:

	Nr
	Vendi i punёs
	Veprimtaritё
	Kompetencat profesionale
	Koha (ditё)

	1
	OSHEE
	Përdorimi i veglave të punës, llojet dhe aplikimet e tyre

 
	· Të analizojë veprimtaritë që do të kryejë.
· Të përzgjedhë saktë veglat  e duhura.
· Të ketë aftësinë e përdorimit të veglave të dorës

me izolacion deri 1000 V.
· Të ketë aftësinë e përdorimit të veglave të punës.
· Të ketë aftësinë e përdorimit të veglave në punimet instalatore.
· Të ketë aftësinë e përdorimit të mjeteve të sigurisë.
· Të mirëmbajë veglat dhe pajisjet e punës.

	Ҫdo ditё



	2
	OSHEE
	Përdorimi i  instrumenteve matëse

	·  Të analizojë dokumentacionin e nevojshëm të instrumenteve matës.
· Të vlerësojë masat e sigurisë për përdorimin e 

instrumenteve matës.
· Të kryejë kalibrimin e instrumenteve matës për të patur rezultate të sakta.
· Të përdorë instrumentet matëse.

	Ҫdo ditё



	3
	OSHEE
	Instalimi i linjave elektrike


	· Të analizojë dokumentacionin e nevojshëm të 

   materialeve dhe veglave të nevojshme për instalimin 
   e linjave elektrike.
· Të planifikojë punën për të përgatitur instalimin e linjave elektrike.
· Të instalojë linjat elektrike sipas specifikimeve të projektimit duke respektuar standardet.
· Të testojë instalimin e linjave elektrike përmes provave dhe testeve të nevojshme.
· Të zbatojë rregullat dhe procedurat e sigurisë në të gjitha fazat e instalimit të linjave elektrike.
· Të dokumentojë mbi instalimit të linjave elektrike.

	Ҫdo ditё



	4
	OSHEE
	Bashkimi i kabllove


	· Të përzgjedhë materialet dhe mjetet e punës të nevojshme për bashkimin e kabllove.
· Të përcaktojë saktësisht vendndodhjen e për bashkimin e kabllove.
· Të realizojë bashkimin e kabllove në mënyrë të sigurt dhe të qëndrueshme.
· Të testojë bashkimin e kabllove përmes provave dhe testeve.
· Të zbatojë rregullat e sigurisë gjatë procesit të bashkimin e kabllove duke përfshirë mbrojtjen personale dhe ruajtjen e mjedisit të punës.
· Të dokumentojë procesin e bashkimit të kabllove. Top of Form
Bottom of Form


	Ҫdo ditё



	5
	OSHEE
	Zbatimi i procedurave për operimin dhe mirëmbajtjen

e panelit elektrik
	·  Të analizojë strukturën fizike të panelit elektrik, si dhe funksionimin e pjesëve të tij.
· Të përzgjedhë komponentet e panelit elektrik.
· Të instalojë komponentët e panelit elektrik në përputhje me specifikat e prodhuesit dhe udhëzimet e instalimit.
· Të kontrollojë funksionin e panelit elektrik.
· Të riparojë dhe mirëmbajë periodikisht panelin elektrik.
· Të zbatojë rregullat dhe procëdurat e sigurisë gjatë instalimit, operimit dhe mirëmbajtjes së panelit elektrik.

	Ҫdo ditё



	6
	OSHEE
	Inspektimi  periodik i impianteve elektrike


	· Të zbatojë standardet dhe rregulloret për inspektimin dhe verifikimin e impianteve elektrike.
· Të planifikojë dhe organizojë inspektimin periodik të impianteve elektrike.
· Të identifikojë dhe dokumentojë çdo mangësi ose problem në impiantin elektrik.
· Të riparojë mangësitë e vërejtura.
· Të dokumentojë rezultatet e inspektimit dhe të përgatitë  raportin e inspektimit.
	Ҫdo ditё



	TOTALI
	102 ditё


	Vendi i punës
	Kompetencat personale
	Veprimtaritë

	Nё të gjitha mjediset e punës
	· Korrektёsia

· Pёrpikmёria

· Komunikimi

· Pozitiviteti

· Puna në grup

· Zgjidhja e problemeve

· Ruajtja e konfidencialitetit

· Besueshmëria

· Menaxhimi dhe zgjidhja e konflikteve

· Fleksibiliteti

· Pavarёsia

· Gadishmёria pёr punё
	Nё tё gjitha veprimtaritё


X. Programi orientues i provimeve të nivelit 
Programi orientues për provimet përfundimtare të profilit mësimor “Instalim dhe mirëmbajtje të linjave të tensionit të ulët (TU), të mesëm (TM)  dhe të lartë (TL)” (dual), Niveli III në KSHK, përmban temat dhe kompetencat më të rëndësishme dhe më përfaqësuese për këtë profil mësimor, të trajtuara në lëndët profesionale dhe në modulet teoriko-praktike tё zbatuara nё shkollё si dhe të praktikës profesionale të zbatuar nё biznes në klasën e këtij niveli, të cilat do të shërbejnë si bazë për të konceptuar provimet  teorike dhe praktike përkatëse. 
Programi orientues përbëhet nga dy pjesë: 
· programi orientues për provimin e teorisë profesionale të integruar; 
· programi orientues për provimin e praktikës profesionale të integruar.  
 Programi orientues për Provimin e Teorisë Profesionale të integruar
Programi orientues për provimin e teorisë profesionale të integruar, në  profilin mësimor 

“Instalim dhe mirëmbajtje të linjave të tensionit të ulët (TU), të mesëm (TM)  dhe të lartë (TL)” (dual) , Niveli III në KSHK, është hartuar duke u mbështetur në rezultatet më të rëndësishme të të nxënit në modulet teoriko-praktike, që përmban ky Skeletkurrikul. 
Temat e përzgjedhura për t`u përfshirë në provimin e teorisë profesionale,  janë si më poshtë:
         Mbrojtja e jetës së njeriut, pajisjet mbrojtëse personale dhe kontrollet periodike të tyre.

         Sistemi energjitik, rrjetet e shpërndarjes së energjisë elektrike  

         Planimetria, komponentet, skema funksionale dhe e montimit të kabinës elektrike.

                    Sistemi i tokezimit mbrojtës dhe mbrojtja nga shkarkimet atmosferike.

                   Humbjet e tensionit, mënyrat e rregullimit të tij.
             Humbjet e energjisë në rrjetet elektrike, llogaritja dhe matja e tyre.

                  Transformatorët matës të rrymës dhe tensionit.

                  Elementet e projektimit të linjave ajrore dhe nentokësore te TU dhe TM.
Udhëzime për përgatitjen e testit të provimit të teorisë profesionale: 
Provimi i teorisë profesionale të integruar do të jetë me test me shkrim, i cili përgatitet nga Komisioni i Provimit Përfundimtar i drejtimit/profilit të nivelit përkatës. 
Testi duhet të përmbajë 20 njësi testi me një total prej 40 pikë. Nga këto, 10 njësi testi të jenë me zgjedhje të shumëfishtë (4 alternativa) dhe 10 të tjerat të jenë njësi testi  me përgjigje të kufizuara/të mbyllura (me PO/JO; me e Vërtetë e Gabuar; me plotësim të fjalës që mungon; etj.). 

Testi duhet të shmangë pyetjet e hapura.  
Njësitë e testit duhet të jenë të niveleve të ndryshme të vështirësisë, duke ndjekur skemën me tri nivele, si më poshtë:
Model i shpërndarjes së pikëve për pyetje të niveleve të ndryshme në test
	Niveli I (i ulët)
	Niveli II (mesatar)
	Niveli III (i lartë)

	Aftësia për të rikujtuar/kuptuar/
identifikuar
dhe për të përshkruar...
	Aftësia për të zbatuar/argumentuar/
shpjeguar/krahasuar
dhe për të analizuar...
	Aftësia për të vlerësuar dhe për të nxjerrë përfundime...


Përcaktimi i pikëve për çdo njësi testi bëhet duke pasur parasysh tipin e njësisë së testit. Për shembull: njësitë e testit me zgjedhje të shumëfishtë marrin gjithmonë 1 (një) pikë përkundrejt përgjigjes së paracaktuar të saktë; njësitë me përgjigje të hapur marrin aq pikë sa kërkesa kanë brenda tyre (duke mbajtur parasysh edhe argumentimin nga nxënësi); njësitë me përgjigje të kufizuar marrin aq pikë sa gjykohet nga grupi hartues dhe kjo lidhet me kërkesat që parashtrohen në pyetje dhe niveli i vështirësisë.
Së fundi, skema e vendosjes së notës kundrejt pikëve të fituara përcaktohet nga grupi hartues i testit.

Në vijim, jepet një model i skemës së vlerësimit me nota:

	Pikët e fituara
	Notat

	  0 - 10
	4

	11 - 15
	5

	16 - 20
	6

	21 – 25
	7

	26 - 30
	8

	31 - 35
	9

	36 - 40
	10


A) Programi orientues për Provimin e Praktikës Profesionale të integruar
Programi orientues për provimin e praktikës profesionale të integruar, në profilin mësimor 

“Instalim dhe mirëmbajtje të linjave të tensionit të ulët (TU), të mesëm (TM) dhe të lartë (TL)” (dual), Niveli III në KSHK është hartuar duke u mbështetur në listën e kompetencave profesionale dhe në modulet teoriko-praktike tё zbatuara nё shkollё si dhe të praktikës profesionale të zbatuar nё biznese, që përmban ky Skeletkurrikul.  
Lista e kompetencave profesionale për të cilat duhet të vlerësohen nxënësit, detyrat e punës dhe pikët për secilën kompetencë janë si më poshtë:
	Nr
	Kompetencat profesionale
	Detyrat  e punës
	 

Pikët



	1.
	 Të kryejë kontrollin, matjet dhe mirëmbajtjen e mjeteve të punës dhe pajisjeve mbrojtëse


	Detyra 1: Realizimi i kontrollit, matjeve dhe  mirëmbajtjes së mjeteve të punës dhe pajisjeve mbrojtëse.
	10 

	2.
	Të realizojë punime të kontrollit, montimit, zëvendësimit, riparimit dhe mirëmbajtjes  në rrjetet e furnizimit me energji elektrike  
	Detyra 2: Realizimi i punimeve në në rrjetet e furnizimit me energji elektrike si:  të linjës me përcjellës të zhveshur ose me kabllo, linjët nëntokësore të TU, të përcaktojë trasenë e linjës, llojet e shtyllave, standardet e futjes linjave në kanal, bashkimit të kabllove.  
	25 

	3.
	Të realizojë punime të kontrollit, montimit, zëvendësimit, riparimit dhe mirëmbajtjes  në një kabinë elektrike të TU
	Detyra 3: Realizimi i punimeve të instalimeve  në kabinën e TU, montimit të panelit të TU, të transformatorit, pajisjeve të komutimit, pajisjeve të mbrojtjes, të matjes, bashkimit të kabllove.  
	25 

	4.
	Të kryejë instalimin, matjet dhe mirëmbajtjen e impiantit të tokëzimit dhe rrufepritësit
	Detyra 4: Realizimi i instalimit, matjes së rezistencës së tokëzimit dhe mirëmbajtjes së tokëzimit dhe rrufepritësit, dokumentimi.   
	20

	5.
	Të realizojë bashkimin e kabllove të TU dhe TM
	Detyra 6: Realizimi i bashkimit të kabllove të TU dhe TM sipas standardeve, provat dhe testet e nevojshme.
	20

	Shuma
	100


 Skema e vlerësimit me nota:
	Pikët e fituara
	Notat

	0 - 40
	4

	41 - 50
	5

	51 - 60
	6

	61 - 70
	7

	71 - 80
	8

	81 - 90
	9

	91 - 100
	            10


Shënime:
         Provimi praktik do të realizohet me anë të metodës së vlerësimit të nxënësve me “detyra pune” në repartin (laboratorin) e shkollës ose në terrenet dhe impiantet e OSHE.
         Në vlerësimin e kompetencave profesionale, rekomandohet t’i lihet hapësirë për vlerësime edhe bashkëbisedimit profesional ndërmjet komisionit dhe nxënësit, pasi ai është element i rëndësishëm i secilës prej kompetencave të listuara.
         Koha për realizimin e të gjitha detyrave duhet të jetë jo më shumë se 3 (tri) orë, në përputhje kjo me Rregulloren e Zhvillimit të Provimeve Përfundimtare në fuqi.
         Është e domosdoshme dhe shumë e rëndësishme që për çdo detyrë, qysh në fillim të provimit të praktikës profesionale, nga mësuesit/instruktorët (organizatorët e provimit) t’i kushtohet vëmendje “përcaktimit dhe zbatimit të rregullave të teknikës së sigurimit dhe të ruajtjes së mjedisit” gjatë gjithë kryerjes së detyrave nga çdo nxënës.
         Për çdo detyrë, komisioni i vlerësimit duhet të përgatisë instrumentet përkatëse të vlerësimit sipas kompetencave profesionale. Instrumenti i vlerësimit për secilën detyrë duhet të përfshijë të gjitha hapat e realizimit të saj, duke filluar nga përgatitja e vendit dhe mjeteve dhe veglave të punës etj.
         Gjithashtu për çdo detyrë komisioni duhet të përfshijë në vlerësim një element shumë të rëndësishëm, i cili është sistemimi dhe pastrimi i vendit dhe i mjeteve të punës pasi nxënësi ka realizuar dhe përfunduar detyrën.
         Nxënësi duhet ti realizojë të gjitha detyrat.
         Instrumenti i vlerësimit duhet të përfshijë në përmbajtjen e tij edhe kritere për vlerësimin e kompetencave kyçe profesionale si: vetëkontrolli, përgjegjshmëria, manifestimi i guximit, angazhimi fizikisht, mendërisht dhe emocionalisht në kryerjen e detyrave të ndryshme si dhe komunikimi etj.
         Gjithashtu, komisioni duhet të hartojë dhe një listë kriteresh vlerësimin përfundimtar. 
         Komisioni i provimit për të gjitha detyrat parapërgatit testin dhe tezat e provimit ku nxënësi në mënyrë të rastësishme zgjedh njërën prej tyre. Komisioni i provimit duhet të përgatisë paraprakisht instrumentin e vlerësimit me procedurat/hapat/etapat e kryerjes së detyrave. Komisioni nuk duhet të ndërhyjë gjatë zhvillimit të provimit. 
         Vlerësimi i të gjitha detyrave bëhet me listë kontrolli në bazë të instrumenteve përkatëse të vlerësimit. 

​
 Udhëzime për Detyrën 1 “Realizimi i kontrollit, matjeve dhe  mirëmbajtjes së mjeteve të punës dhe pajisjeve mbrojtëse “. 
Kjo detyrë do të realizohet në repartin e shkollës në repartin e shkollës  ose në terrenet dhe impiantet e OSHE. Nxënësit në mënyrë individuale bëjnë kontrollin, matjet dhe  mirëmbajtjen e mjeteve të punës dhe pajisjeve mbrojtëse. Për realizimin e kësaj detyre, nevojitet që nxënësve t’i vihen në dispozicion mjediset e punës, kryesisht poste pune në laborator ose në kompani, si dhe elemente të ndryshëm, aparate të ndryshme si: megaohmetër, darë, rrymë etj.  

Pajisje të nevojshme si: shtangë per linja dhe thika, indikator tensioni, tokëzuesa portativë dhe mjete dielektrike prej gome (çizme, galloshe, tapet gome dhe doreza dielektrike). 

Nxënësit vlerësohen me listë kontrolli, e cila hartohet nga komisioni i provimit dhe duhet të përmbajë të gjitha hapat e procedurës së realizimit të kësaj detyre. Kjo listë kontrolli mund të përmbajë edhe kritere për vlerësimin e kompetencave kyçe profesionale. Gjatë vlerësimit të nxënësve, duhet të vihet theksi te verifikimi i shkallës së arritjes së shprehive praktike për realizimin e proceseve të punës. Realizimi i pranueshëm i detyrës do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.
​
Udhëzime për Detyrën 2. ” Realizimi i punimeve në në rrjetet e furnizimit me energji elektrike si: të linjës me përcjellës të zhveshur ose me kabllo, linjët nëntokësore të TU, të përcaktojë trasenë e linjës, llojet e shtyllave, standardet e futjes linjave në kanal, bashkimit të kabllove”. 
Kjo detyrë do të realizohet në repartin e shkollës ose në terrenet dhe impiantet e OSHE. Nxënësit në mënyrë individuale, angazhohen në mënyrë konkrete pune, përzgjedhin mjetet dhe materialet e punës. Për realizimin e kësaj detyre, nevojitet që nxënësve t’i vihen në dispozicion mjediset e punës, kryesisht në laborator ose në kompani, elemente të ndryshëm si: veglat dhe pajisjet e nevojshme për kryerjen e veprimeve në linjat ajrore ose nëntokësore, bashkimit të kabllove.

 Nxënësit vlerësohen me listë kontrolli, e cila hartohet nga komisioni i provimit dhe duhet të përmbajë të gjitha hapat e procedurës së realizimit të kësaj detyre. Kjo listë kontrolli mund të përmbajë edhe kritere për vlerësimin e kompetencave kyçe profesionale. Gjatë vlerësimit të nxënësve, duhet të vihet theksi te verifikimi i shkallës së arritjes së shprehive praktike për realizimin e proceseve të punës. Realizimi i pranueshëm i detyrës do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.
Udhëzime për Detyrën 3. ”Realizimi i punimeve të instalimeve  në kabinën e TU, montimit të panelit të TU, të transformatorit, pajisjeve të komutimit, pajisjeve të mbrojtjes, të matjes, bashkimit të kabllove”. 

Kjo detyrë do të realizohet në repartin e shkollës ose në terrenet dhe impiantet e OSHE. Nxënësit në mënyrë individuale, angazhohen në mënyrë konkrete pune,  përzgjedhin mjetet dhe materialet e punës. Për realizimin e kësaj detyre, nevojitet që nxënësve t’i vihen në dispozicion mjediset e punës, kryesisht poste pune në laborator ose në kompani, elemente të ndryshëm si: veglat dhe pajisjet e nevojshme izoluese për kryerjen e veprimeve në impiantin shpërndarës, aparatet matëse portative të nevojshme, siguresa, transformator, transformator matës, pajisje komutimi, mbrojtje, panel i TU, kabllo etj. 

Nxënësit vlerësohen me listë kontrolli, e cila hartohet nga komisioni i provimit dhe duhet të përmbajë të gjitha hapat e procedurës së realizimit të kësaj detyre. Kjo listë kontrolli mund të përmbajë edhe kritere për vlerësimin e kompetencave kyçe profesionale. Gjatë vlerësimit të nxënësve, duhet të vihet theksi te verifikimi i shkallës së arritjes së shprehive praktike për realizimin e proceseve të punës. Realizimi i pranueshëm i detyrës do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.
Udhëzime për Detyrën 4. ”Realizimi i instalimit, matjes së rezistencës së tokëzimit dhe mirëmbajtjes së tokëzimit dhe rrufepritësit, dokumentimi”.
Kjo detyrë do të realizohet në repartin e shkollës ose në terrenet dhe impiantet e OSHE. Nxënësit në mënyrë individuale, angazhohen në mënyrë konkrete pune, përzgjedhin mjetet dhe materialet e punës. Për realizimin e kësaj detyre, nevojitet që nxënësve t’i vihen në dispozicion mjediset e punës, kryesisht poste pune në laborator ose në kompani, veglat dhe pajisjet e nevojshme për vendosjen e elektrodave, shiritave të tokëzimit për lidhjen ndërmjet tyre dhe me pajisjen. Mjete dhe aparate për realizimin e matjeve të nevojshme, elemente të ndryshëm si: elektroda tokëzimi, përcjellës tokëzimi, pllakë ekuipotenciale tokëzimi, morseta universale, ndares tokëzimi, aksesorë të ndryshëm, aparat matës etj.  
Nxënësit vlerësohen me listë kontrolli, e cila hartohet nga komisioni i provimit dhe duhet të përmbajë të gjitha hapat e procedurës së realizimit të kësaj detyre. Kjo listë kontrolli mund të përmbajë edhe kritere për vlerësimin e kompetencave kyçe profesionale. Gjatë vlerësimit të nxënësve, duhet të vihet theksi te verifikimi i shkallës së arritjes së shprehive praktike për realizimin e proceseve të punës. Realizimi i pranueshëm i detyrës do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit.

Udhëzime për Detyrën 5. ”Realizimi i bashkimit të kabllove të TU dhe TM sipas standardeve, provat dhe testet e nevojshme”. 

Kjo detyrë do të realizohet në repartin e shkollës Kjo detyrë do të realizohet në repartin e shkollës ose në terrenet dhe impiantet e OSHE. Nxënësit në mënyrë individuale, angazhohen në mënyrë konkrete pune, përzgjedhin mjetet dhe materialet e punës. Për realizimin e kësaj detyre, nevojitet që nxënësve t’i vihen në dispozicion mjediset e punës, kabllo, xhunto, tub izolues, bashkues, llampë gazi. 

Nxënësit vlerësohen me listë kontrolli, e cila hartohet nga komisioni i provimit dhe duhet të përmbajë të gjitha hapat e procedurës së realizimit të kësaj detyre. Kjo listë kontrolli mund të përmbajë edhe kritere për vlerësimin e kompetencave kyçe profesionale. Gjatë vlerësimit të nxënësve, duhet të vihet theksi te verifikimi i shkallës së arritjes së shprehive praktike për realizimin e proceseve të punës. Realizimi i pranueshëm i detyrës do të konsiderohet arritja e kënaqshme e të gjitha kritereve të realizimit të specifikuara për çdo rezultat të të mësuarit. 
Rekomandohet që secili nga postet e punës së lartpërmendur të ketë listë vlerësimi më vehte dhe në fund të realizimit të detyrave të parashikuara në 5 postet e punës, të bëhet tabela përmbledhëse e pikëve dhe të hidhet nota përkatëse.

